text: Prinsesse Benedikte delte 265.000 kroner ud
  05 august 2019 kl. 12.31
  Repræsentanter for 12 sønderjyske foreninger modtog mandag formiddag tilsammen 265.000 kroner, som prinsesse Benedikte uddelte på vegne af  I.P. Nielsen Fonden til minde om Dronning Ingrid.
  Dagens uddeling af midler fra I.P. Nielsen Fonden til minde om Dronning Ingrid.fandt sted på  Nordborg Slots Efterskole.
  I sin tale til legatmodtagerne fortalte fondsbestyrelsens formand, Anna Margrethe Ikast bl.a., at midlerne i fonden skyldes salget af I.P. Nielsen-Hjemmet i Sønderhav, og at forløberne for dette hjem, Dronning Ingrids to feriehjem i hhv. Blåvand og Bøgebjerg, har givet tusindvis af børn gode ferieoplevelser.
  Prinsesse Benedikte sagde bl.a.til de fremmødte gæster og prismodtagere:
  - Dronningen og jeg føler os stærkt knyttet til denne landsdel, og arbejdet i fonden her giver mig en god mulighed for at komme rundt til mange steder i Sønderjylland. Jeg ved, at min mor ville sætte stor pris på alle de legatmodtagere, der er valgt i år, fordi de repræsenterer børn og unge i foreninger, hvor pengene vil blive brugt på bedste måde.
  
  Det er i år 12. gang, der uddeles midler fra fonden. Fondens bestyrelse har valgt 12 ansøgere, som modtager legater på tilsammen 265.198 kroner.
  Fondsbestyrelsen prøver at placere legatuddelingerne rundt i hele Sønderjylland for at understrege, at fondsmidlerne skal komme børn og unge i hele landsdelen til gavn. De foregående år har man været på bl.a. Gram Slot, Tørning Mølle, Kunstmuseet i Tønder og Brundlund Slot.
  De fik penge
  Foreningen Cancerramte Børn Diverse udendørs udstyr, kr. 24.456Sønderjyske Kidz Indkøb af træningstøj, kr. 15.000 Museum SønderjyllandMateriale til fremstilling af lerfigurer, kr. 12.250Bredebro IF Håndboldafdeling                                            Nye håndboldredskaber, kr.5.241Bov Badminton                                                                   Legeredskaber for Miniton, kr.8.000 Sønderborg Støttekreds                                                        2 luftrifler, kr.  32.000  Egen Ungdoms- og Idrætsforening                                    Airtrack, kr. 49.987,50  Bevtoft Ungdoms- og Idrætsforening                                Børnetrampolin, kr. 14.763,75 Gram Museumsforening                                                       Klassesæt,  kr. 47.000 De Grønne Pigespejdere                                                      Båludstyr og beklædningsdele, kr. 10.000 Alnor Strandpark                                                                   - Bålhytte, kr. 30.000Haderslev Domkirkes Pigekor                                          Supplerende korbeklædning, kr. 16.500-
  
  